Ribe Stifts Adresseaviser, 1834-06-06
Frankerig. Moniteuren af 25de Mai indeholder en kongelig Ordonnants, hvorved de Deputeredes Kammer er opløst, Valgcollegierne sammenkaldte til d. 21de Juli og begge Kamre indkaldte til den 20de August. En anden Ordonnants betegner de Steder, hvor Valgollegierne skulle holde deres Forsamlinger. Valgkampen vil altsaa snart begynde, og dens Udfald vil have uberegnelig Jndflydelse paa Frankerigs nærmeste Fremtid. Regjeringen oversvømmer Provindserne med en utallig Skare af Agenter, som skulle befordre Valgene i ministeriel Aand; der høres daglig om Valgintriquer, som ganske ligne dem, der fandt Sted under Villeles Ministerium; snart er det en Bro, snart en Landevei, snart en Kanal, der loves dette eller hiint Valgdistrict til Belønning for en ministeriel Deputeret; Regjeringen forsømmer overhovedet Jntet, forat skaffe sig et føieligt Kammer. Paa den anden Side er Oppositionen heller ikke uvirksom. De uafhængige Deputerede have førend deres Bortreise overdraget de i Paris Tilbageblivende, Hr. Lafitte, Odilon=Barrot og Mauguin, at danne en Centralcommitte, med hvilken der kan corresponderes fra alle Rigets Egne, og hvis vigtigste Bestræbelse skal være at holde Control med Regjeringens Jntriquer og, saa meget som muligt, at arbeide mod dens Jndflydelse paa Valgene, naar denne udøves ved ulovlige Midler. De ovennævnte Herrer have ogsaa paataget sig dette Hverv, og de uafhængige Blade give denne Anstalt deres høieste bifald, men mene tillige, at den først da fuldkomment vil opnaae sit Øiemed, naar der i de enkelte Departementers Hovedstæder oprettes lignende Committeer, hvilket de høilig tilraade og gjøre tillige opmærksom paa, at dette kan skee, uden at overtræde Associationsloven, eftersom Ministrene selv have offentlig erklæret, at Valgforeninger ikke skulde regnes blandt de forbudne. - Skjønt nu Oppositionens Bestræbelser. nærmest gaae ud paa at faae uafhængige og constitutionelle Deputerede, troer man dog, at den heller ikke vil forsmaae Folk af anden Farve, end ikke Legitimister, naar de kun ere Fiender af det nærværende Ministerium, og der tales en Deel om en Forening imellem Carlister, Republikanere og den monarchiske Opposition, for at modarbeide Ministeriet, over hvilken Forening af de meest stridige Elementer Journal des Debats ikke lader det mangle paa bittre og spottende Bemærkninger. - De Lyoneser Journaler ere høist opbragte over at forslaget og Erstatning for den under Tumulten lidte Skade blev forkastet, – J Orleans og i Toulon have blodige Slagsmaal fundet Sted imellem Soldaterne og Folket. Paa det førstnævnte Sted skal, selv efter de ministerielle Blades Beretninger, hele Skylden have hvilet paa Militæret, hvorfor det der garnisonerende 58de Regiment strax er blevet forlagt. Moniteuren erklærer den af flere Schweitzer blade udspredte Efterretning, at den franske Regjering skulde af enkelte Cantonalregjeringer have forlangt politiske Flygtningers Udlevering, for at være aldeles ugrundet. Den pyrenæiske Halv. Det seer, som det lader, betænkeligt ud i Madrid. Messager meddeler et Brev derfra, hvori det hedder, at den reactionære Aand, som hersker i Regentskabsraadet, og den idelige Vaklen i Hr. Martinez de la Rosas Forhold sætte paa den ene Side Mod i Carlisterne og forbittre paa den anden Side Liberalerne saaledes, at man maa vente et Sidestykke til Optrinet i Marts 1820, dersom ikke Cortes snart blive sammenkaldte. Urolige Bevægelser høre i den senere Tid til Dagens Orden. Stemningen vil vel næppe blive bedre derved, at Regjeringen uden Videre har undertrykt fire i Madrid udkommende Journaler, fordi de, som det hedder i Decretet derom, istedetfor at oplyse den offentlige Mening og bane Vei for hendes Majestæts vise Reformer, have prædiket og udbredt Grundsætninger, som er de i det kongelige Statut udtalte conservatoriske Principer lige modsatte. Det eneste Blad, som foruden Garetaendnu udkommer i Madrid, Rerista Espagnola, dadler bittert denne Fremfærd, hvorfor man venter, det vil komme til at gaae samme Vei, som de øvrige.